UNOMIG

UNOMIG, formelt United Nations Observer Mission in Georgia, var en fredsbevarende FN-styrke opprettet 24. august 1993 av FNs sikkerhetsråd ved resolusjon 858 (1993).Security Council resolution 858 (1993) , FNs arkiv. Mandatet var opprinnelig å verifisere at Georgias regjering og regjeringene i utbryterregionen Abkhasia overholdt våpenhvileavtalen de hadde inngått, men dette måtte fornyes etter at det i september 1993 brøt ut nye fiendtligheter mellom partene. En nye våpenhvileavtale ble undertegnet i mai 1994 og samme år gikk en russisk styrke med mandat fra Samveldet av uavhengige stater inn i Abkhasia. UNOMIG var i aktivitet til juni 2009 da Sikkerhetsrådets medlemmer ikke lenger kunne oppnå enighet om fornyelse av mandatet.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 316–317.

På det sterkeste hadde UNOMIG en styrke på 129 militærobservatører og 16 politifolk.«Georgia - UNOMIG - Facts and Figures», United Nations, Department of Peacekeeping Operations. I tillegg kom en sivil administrasjon på 105 internasjonale medarbeidere og 208 lokalt ansatte. UNOMIG hadde hovedkvarter i Sukhumi, Abkhasias hovedstad.

Referanser

Eksterne lenker
 UNOMIG, lokalt nettsted
 UNOMIG, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Georgia
Kategori:Abkhasia